58. ΝΟΜΟΘΕΤ. ΔΙΑΤΑΓΜΑ υπ’ αριθ. 632 της 18/21 Αυγ. 1970 (ΦΕΚ Α΄173) Περί αναλήψεως υπό του Δημοσίου των εκ της εφαρμογής των πολεοδομικών σχεδίων δικαιωμάτων και υποχρεώσεων των Δήμων ή Κοινοτήτων. Άρθρ.1.-«1.Το Δημόσιον επισπεύδον την διάνοιξιν οδών, πλατειών, αλσών και λοιπών κοινοχρήστων χώρων, προβλεπομένων υπό των εγκεκριμένων σχεδίων των πόλεων, αναλαμβάνει τα κατά την διαδικασίαν της απαλλοτριώσεως δικαιώματα και υποχρεώσεις των κατά τόπον αρμοδίων δήμων ή κοινοτήτων διεξάγον τας σχετικάς προς την απαλλοτρίωσιν δίκας. Η τοιαύτη υπό του δημοσίου επίσπευσις εκδηλούται δια της παρακαταθέσεως της αποζημιώσεως και αφορά μόνον εις τα ακίνητα δι’ α η παρακατάθεσις. Αι διατάξεις της παρούσης παραγράφου έχουν εφαρμογήν και επί απαλλοτριώσεων, αίτινες επεσπεύθησαν από 1ης Ιαν. 1947. Τυχόν καταβληθείσαι υπό των δήμων ή κοινοτήτων αποζημιώσεις δια τοιαύτας απαλλοτριώσεις θεωρούνται καλώς γενόμεναι και δεν δημιουργούν υπέρ του οικείου δήμου ή κοινότητος δικαίωμα αναζητήσεως των καταβληθέντων εις βάρος του Δημοσίου, βάσει του παρόντος». Η παρ. 1 αντικατεστάθη ως άνω δια του άρθρ. 1 Ν.Δ. 1143/1972 (κατωτ. αριθ. 60). 2.Προς αντιμετώπισιν των ως άνω δαπανών από του οικον. έτους 1971 εγγράφεται κατ’ έτος εις τον Προϋπολογισμόν του Υπουργείου Δημοσίων Έργων, υπό ίδιον Κωδικόν αριθμόν, η απαιτουμένη πίστωσις πέραν της διατιθεμένης αυτώ εκ των εισπράξεων του ΚΗ΄/1947 ψηφίσματος. Άρθρ.2.–Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. 